A Szentkirályért Közalapítvány a Nemzeti Tehetség Program (NTP-MKÖ13-130) keretében pályázatot nyert, melyben 10 tehetséges óvodáskorú gyermek vehetett részt. A pályázat célkitűzése: hagyományok – néphagyományaink ápolása a szentkirályi óvodában, az alkotó munkára fogékony tehetségígéretek segítése. A program 2014 februárjától-farsangtól, júniusig-pünkösdig terjedő időszakot ölelte át. A gyermekek játékos foglalkozások keretében ismerkedhettek meg az ünnepkörhöz tartozó népi szokásokkal, hagyományokkal (farsangi busó álarc készítése, tojásfestés, néptánc, népi játékok). A program részeként megtekintésre került a Leskowszky Hangszergyűjtemény, ahol lehetőség nyílt a kiállított hangszerekkel egy közös zenélésre is. A programsorozat zárása a szülőkkel közösen történt elsőként diavetítéssel, kiállítással, népi fajátékok megismerésével, második alkalommal pedig népi gyermekdalok és játékok bemutatásával.